b'\n_START_ARTICLE_\nRoskasakki\n_START_SECTION_\nJuoni lyhyesti\n_START_PARAGRAPH_\nSarja alkaa, kun Julian ja Ricky palaavat vankilatuomion j\xc3\xa4lkeen kotikulmilleen. Julian aikoo tuomionsa j\xc3\xa4lkeen ryhdist\xc3\xa4yty\xc3\xa4, mutta Rickyll\xc3\xa4 on vaikeuksia j\xc3\xa4tt\xc3\xa4\xc3\xa4 entist\xc3\xa4 pikkurikollisen el\xc3\xa4m\xc3\xa4\xc3\xa4ns\xc3\xa4. Koska pojat el\xc3\xa4v\xc3\xa4t tiiviiss\xc3\xa4 yhteis\xc3\xb6ss\xc3\xa4, Rickyll\xc3\xa4 on taipumus saada Julian ja muut yst\xc3\xa4v\xc3\xa4ns\xc3\xa4 vaikeuksiin tempauksillaan. Bubbles on Rickyn ja Julianin lapsenmielinen mutta uskollinen yst\xc3\xa4v\xc3\xa4. Kolmikon yhteinen ongelma on kuitenkin pahatapainen Cyrus, joka on noussut Rickyn ja Julianin vankilassaolon aikana asuntovaunukyl\xc3\xa4n \xc3\xb6ykk\xc3\xa4riksi._NEWLINE_Cyrus on lopulta vain pikkutekij\xc3\xa4, jonka Julian ja Ricky pystyv\xc3\xa4t hoitelemaan tyylill\xc3\xa4\xc3\xa4n. Todellisena piikkin\xc3\xa4 kaverusten lihassa on entinen poliisi Jim Lahey, joka on yhteis\xc3\xb6n j\xc3\xa4rjestyksenvalvoja ja asuntovaunukyl\xc3\xa4n omistajan entinen aviomies. Erityisesti Rickyn elinkeinot, kuten marijuanan viljely ja myynti, varkaudet sek\xc3\xa4 varastetun tavaran v\xc3\xa4litt\xc3\xa4minen aiheuttavat Laheylle p\xc3\xa4\xc3\xa4nvaivaa. Lahey ja h\xc3\xa4nen idioottiapulaisensa Randy ottavatkin tuon tuosta yhteen Julianin, Rickyn ja Bubblesin kanssa.'